《和潘良贵题明州三江亭韵》
宋代·郑若谷

望远登高万象侵，元戎端不为花寻。未誇驾鹤蓬山路，应壮斩鲸辽海心。

小艇鲈肥盘脍玉，危栏客醉椀挥金。中流击楫雄图远，回笑三闾泽畔吟。

作者简介：郑若谷，鄞县（今浙江宁波）人。高宗绍兴五年（一一三五）进士（清乾隆《浙江通志》卷一二五）。孝宗淳熙五年（一一七八）知衡州（《永乐大典》卷八六四七引《衡州府图经志》）。